28/10/2019 | Administración LocalMunicipal
Mugardos
Cese de membros da XGL e de tenentes de alcalde, nomeamento de novos/as mebros da XGL e nomeamento de novos/as tenentes de alcalde

A Sra. Alcaldesa do Concello de Mugardos, con data 22.10.2019, dictou a Resolución que de seguido se transcribe: Vistos os escritos presentados, en data 21.10.2019 (R. E. 6928/21.10.2019, 6929/21.10.2019 e 6930/21.10.2019), polos/as concelleiros/as do Grupo Municipal do PSOE, D. José Ángel Martínez Bardanca, Mariya Angelova Jarero Bayan e D. Ignacio Fernández Fernández de dimisión e/ou renuncia aos cargos que ostentaban de presidentes das comisións e delegacións específicas. Tendo en conta que as/os concelleiras/os D. José Ángel Martínez Bardanca, Mariya Angelova Jarero Bayan e D. Ignacio Fernández Fernández tiñan sido nomeadas/os, pola Resolución da Alcaldía núm.871/2019, integrantes da Xunta de Goberno Local e tenentes de alcalde. Considerando necesario tras a dimisión/renuncia dos seus cargos, proceder a nova organización do goberno municipal, e de conformidade coas atribucións que me confiren os artigos 20, 21 e 23 da Lei 7/85, do 2 de abril, Reguladora das Bases de Réxime Local, artigos 61 e 62 da Lei 5/97, do 22 de xullo, de Administración Local de Galicia, artigos 78 e 88 do Regulamento Orgánico Municipal, e os artigos 46 e 52 do Regulamento de Organización, Funcionamento e Réxime Xurídico das Entidades Locais, pola presente, RESOLVO: PRIMEIRO.- Cesar como membros da Xunta de Goberno Local e, en consecuencia, como tenentes de alcalde ás/aos seguintes concelleiras/os: D. Saul El Ajjani Caro de la Barrera. Marta Ruíz del Ganso D. Yeison Andres Cutie Gorska.- Nomear para que integre a Xunta de Goberno Local, que por imperativo legal ten que existir neste Concello, por contar o municipio con máis de 5.000 habitantes de dereito, ao concelleiro D. Iván Martínez González e a concelleira Dna. Dolores González Lorenzo, quedando integrada a Xunta de Goberno Local, en consecuencia, polas/os seguintes concelleiras/os: D. Iván Martínez González Dna. Dolores González Lorenzo D. Genaro Prieto Iglesias TERCEIRO.- Nomear Tenentes de Alcalde, e pola orde que a continuación se indica, aos/ás Concelleiros/as membros da Xunta de Goberno Local seguintes: 1ª Tenente de Alcalde: D. Iván Martínez González 2º Tenente de Alcalde: D. Dolores González Lorenzo 3º Tenente de Alcalde: D. Genaro Prieto Iglesias (cuia orde establecida na R. A. 871/2019 queda modificada) Corresponde aos/ás nomeados/as e pola orde designada substituírme na totalidade das miñas funcións nos casos de ausencia, enfermidade ou impedimento legal que me imposibilite para o exercicio das miñas atribucións, así como desempeñar as funcións de Alcalde/Alcaldesa nos supostos de vacante na Alcaldía ata a toma de posesión do novo Alcalde/Alcaldesa. CUARTO.- Notifiquese personalmente aos/ás nomeados/as e cesados/as a presente Resolución, publíquese no Boletín Oficial da Provincia e dese conta da mesma ao Pleno da Corporación na primeira sesión que este celebre, sen prexuízo da súa efectividade dende a data da presente Resolución. Mugardos, asinado dixitalmente na data que figura na marxe pola alcaldesa.” Mugardos, 22 de outubro de 2019. A ALCALDESA, Asdo. MARÍA DEL PILAR DÍAZ OTERO